حزب العدالة والتنمية سبق ان اعلن في اكثر من بيان عن اجماعه وراء عبد الاله بنكيران رئيسا للحكومة. دعمه في كل مساعيه. دافع عنه وخرج مصطفى الرميد يقول ما يمكنش نكون بنعرفة اي نخون رئيس الحكومة وكلشي اعضاء الامانة العامة للحزب دافعو على هاد الطرح. كلشي دافع على ابعاد حزب الاتحاد الاشتراكي من الحكومة. كلشي كان ضد عزيز اخنوش رئيس التجمع الوطني للاحرار كلشي كان ضد ادريس لشكر. كيفاش بعد هاد الشي كلو بيان الديوان الملكي كيقول غادي يتم تعيين شخصية اخرى من حزب العدالة والتنمية. منين غادين يجيبوها. كاين غير العثماني والرميد وبجوجهم ايلى تقدمو غادين يتحركو. التاريخ ما غادين يرحمهم. غادين يتسماو بنعرفة كيف قال الرميد 
شكون هاد “ابن عرفة” اللي غادي ياخد بلاصة بنكيران في رئاسة الحكومة . حزب كلو قال “ما كاين غير بنكيران”. اش من فتوى غادين يخرجوها لينا تزيد المشهد السياسي عبثية